Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 161/13/5508	Ružomberok, 10.7.2013
EEČ : 2-42-87-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci je podľa § 62  Zákona o rodine č. 36/2005 Z.z., podľa rozsudku Okresného súdu v Liptovskom Mikuláši XXXXX zo dňa 09.03.1995, ktorý nadobudol právoplatnosť dňa 18.04.1995, ako aj podľa rozsudku Okresného súdu XXXXX sp. zn. XXXXX zo dňa 07.02.2003, ktorý nadobudol právoplatnosť dňa 10.03.2003, povinný platiť výživné na dcéru XXXXX, nar. XXXXX vo výške 700,- Sk, t. j. 23,24 eur mesačne od 01.10.1994 do každého 15. dňa v mesiaci vopred k rukám matky XXXXX, nar. 13.04.1961 v Ružomberku, trvale bytom XXXXX, XXXXX, následne bol povinný platiť minimálne výživné vo výške 23,30 eur (702,- Sk) od 01.07.2007  do 30.06.2008, vo výške 24,50 eur  (738,- Sk) od 01.07.2008  do 30.06.2009, vo výške 25,36 eur (764,- Sk) od 01.07.2009 do 30.06.2010, vo výške 25,38 eur mesačne od 01.07.2010 do 07.11.2010, od 15.09.2009 k rukám dcéry  XXXXX, čo bolo posúdené  predbežnou otázkou podľa § 7 ods. 1 Trestného poriadku, na základe rozsudku Okresného súdu XXXXX sp. zn. XXXXX  zo dňa 18.01.2011, ktorý nadobudol právoplatnosť 09.03.2011, je XXXXX povinný platiť výživné vo výške 115,- eur  vždy do každého 15. dňa v mesiaci  vopred k rukám plnoletej dcéry XXXXX, 
pričom XXXXX si úmyselne riadne neplnil vyživovaciu povinnosť od 01.01.2000 doposiaľ s výnimkou mesiaca marec 2000, kedy uhradil 2.100,- Sk, máj 2000, kedy uhradil 1.400,- Sk a júl 2000, kedy uhradil 2.100,- Sk, mesiaca apríl 2011, kedy uhradil sumu 115,- eur, mája 2011 sumu 130,- eur, júla 2011 sumu 260,- eur, októbra 2011 sumu 260,- eur, novembra 2011 sumu 390,- eur, v januári 2013 sumu 390,- eur, v apríli 2013 sumu 390,- eur, v máji 2013  sumu 130,- eur,  čím za obdobie od 01.01.2000 do 15.09.2009 vznikol dlh na  výživnom k rukám matky XXXXX vo výške 2.542,42 eur a za obdobie od 15.09.2009 do júna 2013 dlh na výživnom vo výške 298,96 eur, keď v mesiaci jún 2013  uhradil matke XXXXX dlžné výživné vo výške 2.542,35 eur a dcére XXXXX výživné  vo výške  298,96 eur, finančné možnosti a pracovné zaradenie umožňovali obvinenému uhrádzať výživné na dcéru XXXXX, 

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ, odboru kriminálnej polície XXXXX uznesením pod č. ČVS: XXXXX podľa § 199 ods. 1 Trestného poriadku začal trestné stíhanie a podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1, 3 písm. b) Trestného zákona pre skutok, že  XXXXX si ako otec dcéry XXXXX, nar. XXXXX, trvale bytom XXXXX, XXXXX riadne úmyselne neplní vyživovaciu povinnosť, ktorá mu vyplýva zo Zákona o rodine predovšetkým z ustanovenia § 62, ako aj z rozsudku Okresného súdu v Liptovskom Mikuláši  sp. zn.  XXXXX zo dňa 09.03.1995, právoplatný dňa 18.04.1995 a rozsudku Okresného súdu XXXXX sp. zn. XXXXX zo dňa 07.02.2003, právoplatný  10.03.2003, podľa ktorých bol povinný platiť výživné na XXXXX vo výške 700,- Sk, t.j. 23,24 eur mesačne od 01.10.1994  do každého 15 - teho dňa v mesiaci vopred k rukám matky, následne bol povinný platiť minimálne výživné vo výške 23,30 eur  (702,- Sk), od 01.07.2007 do 30.06.2008, vo výške 24,50 eur (738,- SKˇod 01.07.2008 do 30.06.2009 , vo výške 25,36 eur (764,- Sk), od 01.07.2009 do 30.06.2010 vo výške 25,38 eur mesačne od 01.07.2010 do 30.06.2011, kde  výška výživného bola posúdená predbežnou otázkou  v zmysle § 7  ods. 1 Trestného poriadku povereným príslušníkom PZ  a od 15.09.2009  je XXXXX  povinný platiť stanovené výživné k rukám plnoletej dcéry XXXXX, kde na základe rozsudku Okresného súdu XXXXX  sp. zn. XXXXX zo dňa 18.01.2011, právoplatný od 09.03.2011 je XXXXX povinný platiť výživné vo výške 115,- eur  vždy do každého 15-teho dňa v mesiaci vopred k rukám plnoletej dcére XXXXX, pričom XXXXX  si riadne pravidelne neplní vyživovaciu povinnosť od 01.01.2000 do dnešnej doby, čím takto na bežnom výživnom za obdobie od 01.01.2000 do 15.09.2009 dlhuje k rukám matky XXXXX spolu sumu 2.542,35 eur a od 15.09.2009 do dnešnej doby dlhuje k rukám plnoletej dcéry XXXXX sumu 358,96 eur. 
	
Obvinený XXXXX po zákonnom poučení odoprel k veci vypovedať. 

	Svedkyňa - poškodená XXXXX sa vo svojej výpovedi podrobne vyjadrila k neplneniu vyživovacej povinnosti obvineným s uvedením platieb výživného a obdobia, kedy obvinený výživné zaplatil. Uviedla, že dcéra nikdy núdzou netrpela. Bývalý manžel o ňu nejaví záujem, nenavštevuje ju, neposiela jej darčeky.  Ich mesačné výdavky sú 565,- eur, dcéra študuje v treťom ročníku Žilinskej univerzity. Neuhradené výživné k jej rukám predstavuje 2.542,42 eur. 

	Skutočnosti uvedené poškodenou XXXXX potvrdila vo svojej výpovedi aj svedkyňa - poškodená XXXXX, vyčíslila celkový dlh na výživnom k jej rukám k 27.05.2013 na sumu 183,96 eur. 

	Súčasťou dôkaznej matérie sú príslušné rozsudky  súdov, šekové poukážky - potvrdenia o úhrade  výživného, príjmové pokladničné doklady, rodný list, potvrdenie Žilinskej univerzity  v Žiline o štúdiu  XXXXX, odpis registra trestov a správy k osobe obvineného. Obvinený nebol evidovaný na ÚPSVaR XXXXX, nepoberal žiadne sociálne dávky, od roku 1995 do roku 2005 bol samostatne zárobkovo činnou osobou. Z listinných dôkazov a podporne z vyjadrenia obvineného k svojej osobe bolo zistené, že obvinený bol a je zamestnaný v Českej republike. 

	Pri preštudovaní vyšetrovacieho spisu svedkyňa - poškodená XXXXX uviedla, že XXXXX  dňa 19.06.2013 uhradil dlžné výživné v celom rozsahu vo výške 2.542,35 eur. Obdobne svedkyňa - poškodená XXXXX potvrdila, že jej otec uhradil dlžné výživné dňa 17.06.2013 vo výške 298,96  eur, čo obe poškodené dokladovali aj šekovými poukážkami. 

	Prečinu zanedbania povinnej výživy podľa § 207  ods. 1, 3 písm. b) Trestného zákona sa dopustí ten, kto najmenej tri mesiace v období dvoch rokov, čo aj z nedbanlivosti neplní zákonnú povinnosť vyživovať alebo zaopatrovať iného a spácha uvedený čin závažnejším spôsobom konania.

	Podľa § 138 písm. b) Trestného zákona závažnejším spôsobom konania sa rozumie páchanie trestného činu po dlhší čas.

	V zmysle § 86 písm. a) Trestného zákona trestnosť trestného činu zaniká, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Obvinený XXXXX preukázateľne uhradil  v celom rozsahu dlžné výživné obom poškodeným za obdobie, ktoré je mu kladené za vinu. Keďže trestný čin nemal trvalo nepriaznivé následky, bolo potrebné trestné stíhanie  obvineného zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka